
PËR DHËNIE LICENCE PËR RADION PRIVATE VENDORE “RADIO SPEKTRUM”
SUBJEKTIT: SHOQËRIA “VALA 2013” SHPK

Në mbështetje të ligjit nr. 8410, datë 30.9.1998 “Për radion dhe televizionin publik dhe privat në Republikën e Shqipërisë”, të ndryshuar, rregullores “Mbi kriteret për dhënien e licencave për transmetime televizive dhe radio FM analoge tokësore në nivel vendor”, miratuar me vendimin nr. 355, pika 2, datë 29.8.2005, rregullores “Për licencimin e operatorëve privatë për transmetim radioteleviziv analogjik tokësor në nivel vendor”, miratuar me vendimin nr. 355, pika 1, datë 29.8.2005, rregullores “Mbi procedurat e licencimit dhe rilicencimit të operatorëve privatë radio e televizivë”, miratuar me vendimin nr. 1, datë 29.1.2010 të KKRT-së, si dhe frekuencave të lira të shpallura në mënyrë publike, në mbështetje të vendimit nr. 59, datë 20.2.2013 “Për organizimin e konkurrimit të kandidaturave për operatorë privatë vendorë radiofonikë”, pasi mori në shqyrtim kërkesën e subjektit dhe mbështetur në propozimin e Komisionit të Shqyrtimit të Dokumentacionit, Këshilli Kombëtar i Radios dhe Televizionit

VENDOSI:

1. T’i japë shoqërisë “Vala 2013” sh.p.k., licencë, duke e autorizuar të funksionojë si operator radiofonik vendor privat, në fushën e transmetimeve tokësore analogjike për një periudhë prej 3 (tre) vjetësh nga data e hyrjes në fuqi të kësaj licence, për të mbuluar me sinjal rrethet Tiranё – Durrёs, në frekuencën 96.4 MHz.
2. Në aneksin e licencës jepen kushtet e licencës, ku përfshihen struktura programore, zona e mbulimit, kushtet teknike dhe tarifat.
Ky vendim hyn në fuqi pas botimit në Fletoren Zyrtare.

